stanford-oval/wikipedia huggingface dataset:
ג'וזף דיקמן

| --- | --- |

 לידה:  6 באוקטובר 1857  דייטון, אוהיו, ארצות הברית 
 פטירה:  23 באוקטובר 1927 (בגיל 70) ארצות הברית (48 כוכבים) וושינגטון די סי, ארצות הברית 
 מדינה:  ארצות הברית 
 השכלה:  האקדמיה הצבאית של ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1883–1922 (כ־39 שנים)
 דרגה:   מייג'ור גנרל
 תפקידים בשירות
 מפקד הדיוויזיה ה-85 מפקד הדיוויזיה ה-3 מפקד הקורפוס ה-4 מפקד הקורפוס ה-1 מפקד הארמייה השלישית
 פעולות ומבצעים
 מלחמות האפאצ'י  מלחמת ארצות הברית–ספרד  מלחמת ארצות הברית–הפיליפינים  מרד הבוקסרים  מלחמת העולם הראשונה
 עיטורים
   מדליית השירות המצוין
 
ג'וזף תאודור דיקמן (באנגלית: Joseph Theodore Dickman;‏ 6 באוקטובר 1857 - ‏ 23 באוקטובר 1927) היה מפקד בכיר בצבא ארצות הברית בדרגת מייג'ור גנרל אשר פיקד על הארמייה השלישית במהלך מלחמת העולם הראשונה.
ביוגרפיה > ראשית חייו

דיקמן נולד ב-6 באוקטובר 1857 בדייטון, אוהיו, כבן בכור למשפחה גרמנית. במהלך מלחמת האזרחים האמריקנית, אביו שירת בצבא הקונפדרציה, ולאחר מכן שירת כשריף במחוז Auglaize באוהיו. בשנת 1874 סיים דיקמן את לימודיו בבית הספר התיכון הציבורי וואפאקונטה ולאחר מכן עבד במשך שנה כמורה בבית ספר בכפר לפני שהגיש בקשה להתקבל לאקדמיה הצבאית של ווסט פוינט. לאחר שהפר את התקנות הנוקשות, הוא גורש מהאקדמיה לאחר זמן קצר ועבד שוב כמורה לפני שהתקבל בחזרה בווסט פוינט ב-1877.
ביוגרפיה > קריירה צבאית

הוא סיים את לימודיו ב-1881 ושירת כלוטננט משנה ברגימנט הפרשים השלישי. לאחר תקופה קצרה של שירות בפורט סנדרס, ויומינג, הוא הוצב בבית הספר לחיל רגלים ולפרשים בפורט ליונוורת', וסיים את לימודיו ב-1883. לאחר מכן שירת באריזונה ובטקסס והיה מעורב במצוד אחר צ'יף האפאצ'י ג'רונימו. לאחר מכן שירת בקנזס ובמערב טקסס עד 1894, ולקח חלק במסעות לאורך גבול ריו גרנדה נגד פולשים מקסיקנים. בשנת 1894 הוא היה מעורב בשביתת פולמן בשיקגו. לאחר מכן הוא נשלח לפורט איתן אלן, ורמונט, שם שירת במשך שנה. מ-1895 עד 1898 שירת כמדריך בבית הספר לחי"ר ולפרשים בפורט ליונוורת'.
לאחר פרוץ מלחמת ארצות הברית–ספרד באביב 1898, הוא חזר לרגימנט שלו, שהועבר במהרה לטמפה, פלורידה, כאן הוצע לו תפקיד שליש בדיוויזיית הפרשים בראשות הגנרל ג'וזף ויילר, שנפרסה אז בקובה. דיקמן הועלה לדרגת קפטן לאחר סיום המערכה המרכזית נגד סנטיאגו ביולי ובהמשך שירת גם בכוחות הכיבוש. באוגוסט 1899 הוא הוחזר לארצות הברית ונשלח לפיליפינים כלוטננט קולונל עם רגימנט המתנדבים ה-26 כחלק מכוח בפיקודו של הגנרל רוברט פ. יוז, שם שירת במלחמת ארצות הברית–הפיליפינים עד יולי 1900 באי פאנאי. לאחר מכן הוא נשלח כחלק מכוח בפיקודו של אדנה צ'אפי לפעול נגד המורדים במרד הבוקסרים בסין. הוא שימש כראש המטה של גנרל צ'אפי לאחר כיבוש בייג'ינג עד שהגנרל יוז החזיר אותו לפיליפינים בסוף השנה, שם שירת במנילה בתפקיד מטה עד שרגימנט המתנדבים ה-26 חזר לארצות הברית בתחילת 1901, שם הורד בחזרה לדרגת קפטן.
דיקמן חזר לתפקיד ההוראה שלו בפורט ליונוורת' ומונה לקצין מטה במטה הכללי של צבא ארצות הברית בשנת 1903, עבורו כתב בין היתר את תקנות השטח של 1905. מ-1906 עד 1908 פיקד על פורט מאייר, וירג'יניה, כמייג'ור ברגימנט הפרשים ה-13 לפני שחזר לפיליפינים ב-1909 לסיור שני בתפקיד, שם הוא שירת כמפקח פרשים עד 1911. לאחר חזרתו לארצות הברית, הוא מונה למפקח הכללי של הדיוויזיה המרכזית, שמפקדתה בשיקגו, ובשנת 1912 שירת כלוטננט קולונל בפורט רובינסון, נברסקה. מספטמבר 1912 עד מאי 1914 הוא היה חבר בארגון מועצת הפרשים וביקר במדינות אירופה בתקופה זו. לאחר מכן הוצב ברגימנט הפרשים השני ופיקד על הרגימנט הזה כקולונל בפורט איתן אלן מפברואר 1915 עד אוגוסט 1917. במאי 1917 הועלה לדרגת בריגדיר גנרל של הצבא הסדיר ובאוגוסט 1917 למייג'ור גנרל של הצבא הלאומי.
ביוגרפיה > מלחמת העולם הראשונה

באוגוסט 1917 מונה דיקמן למפקד הדיוויזיה ה-85, ובנובמבר 1917 מונה למפקד הדיוויזיה ה-3. במרץ 1918 הוא נשלח עם הדיוויזיה לצרפת, שם לחם עמה ביולי בקרב שאטו-תיירי ובקרב השני על המארן, שם עמדה הדיוויזיה בגבורה נגד ההתקפות הגרמניות, מה שהעניק לה את הכינוי "הסלע של המארן". לאחר שהקרב הסתיים, מונה דיקמן ב-18 באוגוסט למפקד הקורפוס ה-4, אותו הוביל בקרב סן-מייל בספטמבר. ב-13 באוקטובר הוא מונה למפקד הקורפוס ה-1, עמו לחם במתקפת מז-ארגון עד סוף המלחמה.
ביוגרפיה > לאחר המלחמה

לאחר שביתת הנשק ב-11 בנובמבר, מונה דיקמן למפקד הארמייה השלישית האמריקאית, אותה הוביל בכיבוש חבל הריין. באפריל 1919 מסר את התפקיד להאנטר ליגט ושירת חודשיים נוספים באירופה כיו"ר ועדה שעבודתה היוותה בסיס לארגון הצבא שלאחר המלחמה לפני שחזר לארצות הברית. כאן הוא פיקד על המחלקה הדרומית, שבסיסה בפורט סם יוסטון, טקסס, עד שפרש משירות פעיל באוקטובר 1921.
לאחר פרישתו שימש דיקמן עד תחילת 1923 כחבר במועצת הצמצום של הצבא. באותה שנה הוא קיבל תואר דוקטור לשם כבוד מאוניברסיטת דייטון, ובנאום הקבלה שלו ובכתבים מאוחרים יותר התבטא נגד כל מעורבות של ארצות הברית בהסתבכויות באירופה ובחבר הלאומים. הוא מת מהתקף לב ב-23 באוקטובר 1927 בגיל 70 ונקבר בבית הקברות הלאומי ארלינגטון.
אילון גולד

| --- | --- |
אין תמונה חופשית
 לידה:  14 בספטמבר 1970 (בן 54) הברונקס, ארצות הברית 
 מדינה:  ארצות הברית 
 מקום לימודים:  אוניברסיטת בוסטון  האקדמיה התלמודית מרשה שטרן 
 פרופיל ב-IMDb
 
אילון גולד (באנגלית: Elon Gold; נולד ב-14 בספטמבר 1970) הוא קומיקאי, שחקן, סופר ומפיק יהודי-אמריקאי.
ראשית חייו

נולד ללין וסידני גולד ב-14 בספטמבר 1970, ברובע Pelham Parkway של הברונקס בניו יורק. הוא למד בבית הספר ווסטצ'סטר במאמרונק, ניו יורק ובאקדמיה לתלמודית מרשה שטרן במנהטן.
קריירה

גולד כיכב לראשונה בסדרת הטלוויזיה "Stacked". הוא גם כיכב בקומדיית המצבים"מחותנים". גולד היה שימש כ"שופט" בתוכנית המציאות "The Next Best Thing", אשר שודרה ב-ABC הוא הופיע בסרט "Cheaper by the Dozen" כצלם ב"המופע של אופרה וינפרי".
גולד מרבה לכתוב עם חברו הוותיק ושותפו לכתיבה ארי שיפר. השניים כתבו תסריטים רבים יחד, כולל אחד שנמכר ל-Touchstone Television, שרכשה את התסריט "Wifeless" – סרט על שני החברים הכי טובים שמתחתנים. הוא הופיע במספר תוכניות טלוויזיה, כמו The Mentalist ו-Frasier.
ספיישל הקומדיה שלו מ-2014, "Chosen and Taken", עלה לנטפליקס. גולד הופיע בתפקיד עצמו בעונה 3 של סדרת HBO "נופל וקם", ששודרה לראשונה ב-2019.
ב-2024 גילם את דונלד טראמפ במערכון בפרק בעונה השישית של זהו זה החדשה, לצידם של גידי גוב, אבי קושניר, דב גליקמן, שלמה בראבא ומוני מושונוב.
חיים אישיים

הוא יהודי שומר מצוות. ביום שישי, 22 באוגוסט 2014, היה קורבן לתקרית אנטישמית בזמן שהלך הביתה מארוחת שבת אחת בלוס אנג'לס, קליפורניה. הוא כתב על כך מאמר ב-The Jewish Journal of Greater Los Angeles כמה ימים לאחר מכן.
פילמוגרפיה > קולנוע

| שנה | שם | תפקיד |
| --- | --- | --- |
| 1993 | Basic Values: Sex, Shock & Censorship in the 90s | הווארד סטרן/ריצ'רד סימונס (קול) |
| 1998 | Restaurant | קורט |
| 1998 | Origin of the Species | פול |
| 1999 | Dirt Merchant | בנקאי דם |
| 2000 | Mary and Rhoda | יונה סיימאייר |
| 2000 | Good as Gold | אח של מייקל |
| 2003 | Cheaper by the Dozen | צלם #2 |
| 2007 | Chabad Telethon | מנחה |
| 2008 | Turbocharge: The Unauthorized Story of the Cars | הווארד סטרן |
| 2008 | Soccer Mom | טוני דה סילבה |
| 2011 | Pro-Semitism: Psychotherapy | בתפקיד עצמו |
| 2011 | Pro-Semitism: Law | בתפקיד עצמו |
| 2012 | Little Women, Big Cars | ריצ'רד |
| 2012 | Little Women, Big Cars 2 | ריצ'רד |
| 2014 | Premature | מר יוז |
| 2014 | Twinkies & Donuts | אלן |
| 2020 | The Binge | צ'סטר פרידלנדר |
| 2020 | The Broken Hearts Gallery | שמולי |
פילמוגרפיה > טלוויזיה

| שנה | שם | תפקיד |
| --- | --- | --- |
| 1996 | Ned and Stacey | ניק |
| 1996 | Aliens in the Family | יוקלס (קול) |
| 1998 | You're the One | מארק ויטז |
| 1998 | Celebrity Deathmatch | הווארד סטרן (קול) |
| 2002-2003 | In-Laws | מאט לאנדיז |
| 2003 | Las Vegas | בן פירס |
| 2004 | Frasier | בראד |
| 2005–2006 | Stacked | גאבין פ. מילר |
| 2009 | The Mentalist | פול פריק |
| 2010–2011 | Bones | ד"ר פול לינר |
| 2018 | The Bar Mitzvah | ג'וזן |
| 2021 | Curb Your Enthusiasm | ג'ייק בלום: ראש הולו |
| 2024 | זהו זה! | דונלד טראמפ |
הערות שוליים

↑  "Crimson Casanova". tvmaze.com. 10 בפברואר 2009. נבדק ב-10 בנובמבר 2020. {{cite web}}:  (עזרה)
↑  "Elon Gold: Chosen and Taken". usa.newonnetflix. 15 באפריל 2018. נבדק ב-10 בנובמבר 2020. {{cite web}}:  (עזרה)
↑  "Crashing Season 3: The Temple Gig Recap & Review". commmedia.psu.edu. 29 בינואר 2019. נבדק ב-10 בנובמבר 2020. {{cite web}}:  (עזרה)
↑  Curt Schleier (בספטמבר–באוקטובר 2005). "Stacked for success". American Jewish Life Magazine. אורכב מ-המקור ב-25 במרץ 2012. נבדק ב-31 במאי 2012. {{cite web}}:  (עזרה)
↑  "A hate incident against Elon Gold". jewishjournal.com. 26 באוגוסט 2014. נבדק ב-1 באוקטובר 2020. {{cite news}}:  (עזרה)
| --- | --- |
בקרת זהויות :  NLI: 987007362114105171  LCCN: n2013031060  VIAF: 302849346   WorldCat (עם VIAF): 302849346
דוד ישעיהו זילברבוש

| --- | --- |

 לידה:  22 בנובמבר 1854 זאלשצ'יקי, אוקראינה 
 פטירה:  1 במרץ 1936 (בגיל 81) תל-אביב, פלשתינה (א"י) 
 מקום קבורה:  בית הקברות טרומפלדור 
 שפות היצירה:  עברית, יידיש 
 
דוד ישעיהו זִילבֶּרבּוּש (בכתיב יידי: זילבערבוש; David Yeshaya Silberbusch;‏א' בכסלו תרט"ו 22 בנובמבר 1854 – 1 במרץ 1936) היה סופר ועיתונאי עברי ויידי יליד גליציה המזרחית.
ביוגרפיה

זילברבוש נולד בשנת 1854 בזאלשצ'יקי (Zaleszczyki) שבגליציה המזרחית, האימפריה האוסטרו-הונגרית (כיום Заліщики, באוקראינה). בשנת 1866 ירד אביו צבי מנכסיו, ולכן למד זילברבוש לבדו ב"קלויז" הסדיגורווי. בהיותו בן 20 עבר להתגורר בביתו של חוכר עשיר, במטרה להיות חתן לבתו, שם גם רכש את השכלתו בגרמנית ועברית.
בשנת 1876 חזר לעיר הולדתו בעקבות פטירת אשתו, ומקץ חצי שנה נשא אשה שנייה ועבר להתגורר בקולומיאה.
את יצירתו הראשונה, "תמה אהבה", פרסם בשנת 1878 ב"המביט" של פרץ סמולנסקין. לאחר מכן פרסם מאמרים אחדים בנושאי תעשיית המשי וקופי אדם. בה בעת פרסם סקירה כללית על "היהודים בגליציה", בעיתון "השחר".
זילברבוש היה עוזרו של אברהם גינצלר בעיתון "התור" בקולומיאה (שם כתב בשם העט "איש יהודי"), ובשנת 1881 עבר לבירה וינה, שם עבד במהלך הקיץ כעוזר למגיה ועורך מכתבי עורך המערכת ב"השחר".
בתחילת תרמ"ב ייסד ברומניה את הירחון "האור", יחד עם צבי אלעזר טלר. מעל במה זו פרסם את סיפורו "מוציא אסירים". בשלהי תרמ"ג קיבל על עצמו את משרת מורה הדת היהודית בבית הספר בקולומיאה, ומילא אותה במשך עשור. בתקופת ההוראה פרסם מסיפוריו, "זכרונות" (תרמ"ה), מקבץ ספורים "חדשים גם ישנים" (תרמ"ח) ושימש כעוזר בעיתון "השמש". ב-1891 ערך את העיתון היידי "פאָלקסבלאַט".
במהלך השנים פרסם מאמרים וציורים בעיתונים "המליץ", הצפירה, "המגיד הקרקובאי ו"היהדות". כן פרסם את סיפוריו "נפש אחת מישראל" (תרנ"ד), ומבחר מכתביו תחת "מחזות ושברי מחזות" (תר"ס), וכן ב"ספר השנה" של נחום סוקולוב.
בשנת 1906 עבר ללבוב (לֶמבֶּרג), והיה חבר במערכת "נייעס לעמבערגער טאגעבלאַטט" ו"העת". ב-1914 חזר לווינה, והתגורר בה עד 1918. בשנת 1920, עם תום מלחמת העולם הראשונה, הוציא את הכרך הראשון של "כתבים נבחרים", את הסיפור "מעשה באשה אחת" (תרפ"ג) ואת ספריו ביידיש: "שטרעכאלעך פון דער מלחמה צייט: תרע"ד–תרע"ו", ו"סקיצען און הומארעסקען" ('סקיצות והומורסקות') בהוצאת "חובבי הספרות" בווינה.
זילברבוש היה הראשון שפרסם בעיתונות את התחדיש "סביבון": הפרסום הופיע בעיתון "הצפירה" ביום 24 בדצמבר 1897, במאמר שבו ייחס לעצמו את החידוש הלשונאי:
יש קונה עולמו במילה אחת או בהברה אחת ואפילו באות אחת שנזרקה לו מפי תומו... הנה מתנה טובה שיש לי בבית גנזי... סביבון שמה. הוא השם שאני קורא בעברית במשקל שפיפון לכלי צעצועים של הילדים בחנוכה שקורין 'דראדיל' בלע"ז.
בשנת 1934 עלה לארץ ישראל. בארץ פרסם מציוריו ופרקי זכרונות בעיתונות והרבה בכתיבת נקרולוגים על אודות הוגים, סופרים ומחנכים, בהם שמשון רוזנבאום, מיכאל ברקוביץ ונתן בירנבוים.
ביובל השמונים לחייו נוסד ועד להוצאת כתביו, ובשנת 1936 יצא הקובץ "מפנקס זכרונותי". כחודש לאחר מכן ב-1 במרץ, חלה ונפטר. נקבר בבית הקברות הישן של תל אביב.
כתביו

מוציא אסירים: או, אהבה שאינה תלויה בדבר, לבוב: דפוס A. Wajdowicz, תרמ"ב 1882.
זכרונות: ספור, לבוב: דפוס Wajdowicz, תרמ"ה 1885.
חדשים גם ישנים : או תמונות וספורים, קרקוב: דפוס י’ פישער, תרמ"ח 1888.
דמעת עשקים: או, היהודים ברומניה, קרקוב: דפוס י’ פישער, תר"ן 1890.
נפש אחת מישראל, ורשה: בן אביגדור, תרנ"ד 1894.
מחזות ושברי מחזות, קרקוב: דפוס פישר, תר"ס 1900.
מחזות וספורים , קרקוב: (הוצאת המחבר), תרס"ה 1905.
א. מחזות עתיקים :
1) ערבה חבוטה
2) צאן קדשים
ב. נער זקן
ג. נפש אחת מישראל
ד. מדחי אל דחי
שטרעכאלעך פון דער מלחמה צייט: תרע"ד–תרע"ו, וינה: הוצאת המחבר, 1916. (ביידיש)
כתבים נבחרים, וינה: חובבי הספרות, תר"פ 1920.
סקיצען און הומארעסקען, וינה: ליטעראטור פריינד, 1921.  (ביידיש)
מעשה באשה אחת: ספור, וינה: חובבי הספרות, תרפ"ג, 1923.
מענשען[!] און געשעהנישען , וינה: ליטעראטור פריינד, ?193. (ביידיש)
I. זכרונות פון מיין יוגענד-צייט
II. בלעטער פון מיין פנקס
מפנקס זכרונותי, תל אביב: דפוס הפועל הצעיר, תרצ"ו 1936.
כתביו > בעריכתו

האור: יאיר אור על דרכי עמנו מיום היותם עד היום הזה (ירחון, יחד עם צבי אלעזר טלר), בוטושאן: דפוס פרעסבורג לאווי ואלקאלאי-לעמבערג אננא וואידאוויט, תרמ"ב–תרמ"ג 1882.
העם: מכתב עתי לחדשות והליכות עולם, לספרות ומדעים, קולומיאה: [חמו"ל], תרנ"ב 1892.
כתביו > תרגם

פתח תקוה: רשומות בדברי ימי היהודים, ווארשא: מערכת הצפירה, תרנ"ז, במאגר הספרים הסרוקים של הספרייה הלאומית
לקריאה נוספת

ש' שטרייט, 'דוד ישעיהו זילברבוש – למלאת שנה למותו', מאזנים תרצ"ז, חוברת ב.
הערות שוליים

↑  ע"פ תדהר
↑  מעשה באשה אחת, באתר פרויקט בן-יהודה.
↑  שיחת חולין לחנוכה, הצפירה, 24 בדצמבר 1897.
| --- | --- |
בקרת זהויות :  NLI: 987007502409205171  PLWABN: 9810558613705606  GND: 119259443  ISNI: 0000 0000 6696 1200  LCCN: nr96045762  SELIBR: 170555  VIAF: 29437018   WorldCat (עם VIAF): 29437018
ג'ון אוגו

ג'ון אוגו אוגוצ'וקאו (באנגלית: John Ogu Ugochukwu; נולד ב-20 באפריל 1988) הוא כדורגלן ניגרי (עבר)  ששיחק  בעמדת הקשר האחורי.
קריירה

אוגו נולד בלאגוס שבניגריה. החל לשחק כדורגל במחלקות הנוער של אקווה סטארלט, אקווה יונייטד ואקדמית הספורט פליי. ב-23 בספטמבר 2006 החל את קריירת הבוגרים שלו בסלובניה כאשר חתם בדראווה פטוי מליגת העל הסלובנית. במדי דראווה פטוי שיחק ארבע שנים, במהלכן כבש שמונה שערים ב-97 הופעות.
בקיץ 2010 עבר לאתלטיקו קלוב דה פורטוגל ששיחקה אז בליגה השלישית בפורטוגל. לאחר שישה חודשים הוא עבר לספרד השכנה וחתם באלמריה, אך שיחק רק במדי קבוצת המילואים של המועדון בליגה השלישית. בנובמבר 2011 חזר לפורטוגל והצטרף ללייריה, אך בתום העונה נשרה הקבוצה לליגה השנייה.
ביולי 2012 עבר לאקדמיקה מליגת העל הפורטוגלית. הוא כבש את שערו הראשון באקדמיקה במסגרת הסיבוב השלישי של הגביע הפורטוגלי נגד פונטה דה ברסה. את שער הליגה הראשון שלו בקבוצה כבש נגד ויטוריה סטובאל בניצחון חוץ מכריע שהבטיח את הישארותה של הקבוצה בליגה הבכירה. בסך הכול שיחק שנתיים באקדמיקה, וכבש שער אחד ב-27 הופעות ליגה.
לקראת עונת 2014/2015 הגיע לישראל, וב-2 בספטמבר 2014 ערך את הופעת הבכורה שלו בקבוצת הפועל באר שבע, בתיקו 0–0 מול מכבי פתח תקווה במסגרת גביע הטוטו. ב-7 בספטמבר חתם לארבע שנים על חוזה לארבע שנים במועדון. חמישה ימים לאחר מכן ערך את הופעת הבכורה שלו בליגת העל, כשפתח בהרכב הקבוצה במשחק מול בית"ר ירושלים באצטדיון וסרמיל. ב-29 בנובמבר כבש את שערו הראשון במדי הפועל באר שבע, בניצחון הביתי 4–0 על מכבי נתניה. בסך הכול כבש ארבעה שערי ליגה בעונתו הראשונה בקבוצה, ובסופה העפיל עמה לגמר גביע המדינה, בו הפסידה 2–6 לאלופה מכבי תל אביב.
בעונת 2015/2016 התמודד עם באר שבע במוקדמות הליגה האירופית ואף כבש שער מול פ.צ תון השווייצרית, אך הקבוצה הודחה בסיכום שני המשחקים. בהמשך העונה הבקיע ארבעה שערים ובישל חמישה, היה שותף לזכייתה של הקבוצה באליפות המדינה והיה בין המועמדים לתואר כדורגלן העונה.
בדירוג שערך אתר וואלה על ידי 60 עיתונאי ספורט ואנשי מקצוע לקראת עונת 2016/2017 נבחר אוגו ככדורגלן הטוב ביותר המשחק בישראל. ב-11 באוגוסט 2016 זכה עם הפועל באר שבע בתואר אלוף האלופים לאחר שניצחה 4–2 את מחזיקת הגביע מכבי חיפה. בהמשך התמודד עם הקבוצה במוקדמות ליגת האלופות והגיע עמה לשלב הפלייאוף בו הודחה מול סלטיק, וכתוצאה מכך נשרה לשלב הבתים של הליגה האירופית. ב-28 בדצמבר זכה עם באר שבע בגביע הטוטו לאחר ניצחון 4–1 על הפועל קריית שמונה במשחק הגמר. ב-29 באפריל 2017 כבש את שער הניצחון מול מכבי תל אביב, וזכה עם הפועל באר שבע באליפות בפעם השנייה ברציפות.
בעונת 2017/2018 כבש שלושה שערים ב-29 הופעות ליגה, זכה עם הקבוצה שוב בתואר אלוף האלופים, ובסופה זכה עמה באליפות שלישית ברציפות. בעונת 2018/2019 ערך 24 הופעות בליגה וכבש שער אחד, ובסופה הסתיים חוזהו והוא עזב את המועדון.
ב-10 בינואר 2020 חתם באל-עדאלה הסעודית.
ב-23 בינואר 2022 חתם בהפועל נוף הגליל. ב-30 במאי חתם במכבי קביליו יפו.
קריירה > נבחרת לאומית

במרץ 2013 זומן אוגו לסגל נבחרת ניגריה, וערך את הופעת הבכורה שלו במשחק שהסתיים בתיקו 1–1 מול קניה במסגרת מוקדמות מונדיאל 2014. ב-31 במאי 2013 כבש את שערו הבינלאומי הראשון, במשחק ידידות נגד מקסיקו שנערך ביוסטון. הוא היה חלק מסגל הנבחרת לקראת גביע הקונפדרציות 2013, ונכלל בסגל המקדים של נבחרת ניגריה לקראת מונדיאל 2018.
חיים אישיים

אוגו נולד וגדל בלאגוס בירת ניגריה לשעבר. ב-3 באוקטובר 2015 הציע נישואים לבת זוגו באצטדיון טרנר. בשנת 2016 נולדה לזוג בת.
תארים

אליפות: 2015/2016, 2016/2017, 2017/2018
אלוף האלופים: 2016, 2017
גביע הטוטו: 2016/2017
הערות שוליים

↑  רועי זריהן, ‏יש קשר: ג'ון אוגו חתם בהפועל באר שבע ל-4 שנים, באתר ערוץ הספורט, 7 בספטמבר 2014
↑  שי מוגילבסקי, בתום דרמה: הפועל באר שבע הפסידה 2:1 לתון והודחה מאירופה, באתר ynet, 23 ביולי 2015
↑  אתם בוחרים: שחקן העונה של ליגת העל ב-2015/16, באתר ערוץ הספורט, 12 במאי 2016
↑  הקפטנים בחרו: אליניב ברדה שחקן העונה, באתר ONE‏, 21 במאי 2016
↑  דירוג שחקני ליגת העל של וואלה! ספורט: אוגו במקום ה-1, וואקמה 2, אצילי 3, באתר וואלה, 22 באוגוסט 2016
↑  הפועל באר שבע זכתה בגביע הטוטו אחרי 1:4 על הפועל קריית שמונה, באתר וואלה, 28 בדצמבר 2016
↑  דורון בן דור, ‏רשמית: הקשר ג'ון אוגו חתם בהפועל נוף הגליל, באתר ONE‏, 2 בפברואר 2022
↑  ליגה לאומית: ג'ון אוגו חתם במכבי יפו, מיקו ממן באום אל פאחם, באתר וואלה, 30 במאי 2022
↑  שי מוגילבסקי, צפו: 2:5 לב"ש על מכבי פ"ת, צמדים לברדה ואנווקאמה, באתר ynet, 3 באוקטובר 2015
| נבחרת ניגריה – מונדיאל 2018 |
| --- | --- | --- |
|  1 אזנווה •  2 אידובו •  3 אצ'יאג'ילה •  4 אנדידי •  5 טרוסט-אקונג •  6 באלוגון •  7 מוסא •  8 אטבו •  9 איגהלו •  10 מיקל •   11 מוזס •  12 עבדולאהי • 13 ואנקובו •  14 איהנאצ'ו • 15 אובי • 16 אקפיי • 17 אונאזי • 18 איוובי • 19 אוגו • 20 אווזיים • 21 אבואהי • 22 אומרו • 23 אוזוהו • מאמן: רוהר |  1 אזנווה •  2 אידובו •  3 אצ'יאג'ילה •  4 אנדידי •  5 טרוסט-אקונג •  6 באלוגון •  7 מוסא •  8 אטבו •  9 איגהלו •  10 מיקל •   11 מוזס •  12 עבדולאהי • 13 ואנקובו •  14 איהנאצ'ו • 15 אובי • 16 אקפיי • 17 אונאזי • 18 איוובי • 19 אוגו • 20 אווזיים • 21 אבואהי • 22 אומרו • 23 אוזוהו • מאמן: רוהר | ניגריה |
| נבחרת ניגריה – גביע אפריקה לאומות 2019 (מקום שלישי) |
| --- | --- | --- |
|  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר |  1 אזנווה •  2 איינה •  3 קולניס •  4 אנדידי •  5 טרוסט-אקונג •  6 באולגון •  7 מוסא •  8 אטבו •  9 איגהלו •  10 אובי מיקל •   11 אונייקורו •  12 עבדולחי • 13 צ'וקווזה •  14 אונואצ'ו • 15 סימון • 16 אקפיי • 17 קלאו • 18 איוובי • 19 אוגו • 20 אווזיים • 21 אוסימן • 22 אומרואו • 23 אוזוהו • מאמן: רוהר | ניגריה |
אוגו (משמאל) במדי הפועל באר שבע, 2017
צייר (תוכנה)

| --- | --- |


 מפתח:  מיקרוסופט
 גרסה אחרונה:  2004 (10.0.19041.746) (6 באוקטובר 2021) 
 מערכת הפעלה:  Microsoft Windows
 סוג רישיון:  רישיון קנייני 
 קטגוריה:  צייר
 https://www.microsoft.com/en-us/windows/paint#imagecreator
 
הצייר כפי שנראה ב־Windows 11
Paint 3D כפי שנראה ב-Windows 10. ב-Windows 10 יצאה לאור תוכנה חדשה עם תכונות חדשות כמו הוספת מודלים תלת-ממדיים כגון בני אדם וחיות, אובייקטים תלת-ממדיים כגון קובייה כדור ועוד, הוספת מדבקות, מרקמים, הוספת אפקטים כמו בחירת צבע עם גלגל תאורה, ועוד.
הצייר כפי שנראה ב-Windows 7
דוגמה לציור שצויר בתוכנת צייר באמצעות "קו"
צייר (באנגלית: Paint) היא תוכנה המצורפת לכל הגרסאות של מערכת ההפעלה Windows ומאפשרת יצירה ועריכה של קובצי תמונה.
היכולות העיקריות של התוכנה:
צביעה באמצעות "מברשות" וירטואליות
תיקון ועריכה תמונות באופן בסיסי על ידי:
הגדלה והקטנת תמונות
סיבוב תמונה בזוויות שונות
העתקת צילום מסך
חיתוך חלקים מתמונה והעתקתם לתמונה אחרת, או הפיכתם לתמונה עצמאית
להציג ולערוך ציורים/צילומים שנסרקו
הוספת טקסט על התמונה במגוון אופנים
מחיקת חלקים מתמונה.
להדפיס את הציור/תמונה
להשתמש בציור/תמונה כרקע לשולחן העבודה
החל מגרסת Windows 7 יש חידוש בגרסת הצייר, ובין היתר יש רצועת כלים חדשה והוא ניתן לשימוש על ידי מגע במחשבים בעלי מסך מגע.
בגרסת Windows 10 הוצגה לצד "צייר" גרסה מתקדמת הקרויה "Paint 3D", וביולי 2017 הודיעה מיקרוסופט שלמרות זאת לא תופסק התמיכה ב"צייר".
מיקרוסופט הפסיקה את התמיכה בצייר תלת מימד (Paint 3D) ב־4 בנובמבר 2024.
דוגמה לציור שצויר בתוכנת צייר באמצעות "ספריי"
הערות שוליים

↑  שימוש בצייר, באתר מיקרוסופט
↑  צייר, באתר מיקרוסופט
↑  מיקרוסופט מבטיחה: צייר ימשיך להתקיים, באתר ‏מאקו‏, 24 ביולי 2017
↑  MS Paint is here to stay, ‏24 ביולי 2017
↑  Resources for deprecated features in the Windows client, Microsoft, ‏2024-08-14 (באנגלית אמריקאית)
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
הסכם שבע עשרה הנקודות

| --- | --- |

נציגי טיבט חותמים על ההסכם
 חותמים:  הרפובליקה העממית של סין הרפובליקה העממית של סין  טיבט טיבט
 מקום חתימה:  בייג'ינג, הרפובליקה העממית של סין
 מקום יצירה:  בייג'ינג 
 תאריך יצירה:  23 במאי 1951
 תאריך אשרור:  24 באוקטובר 1951
 שפות:  סינית, טיבטית
 
הסכם שבע עשרה הנקודות (רשמית:הסכם בין הממשלה המרכזית העממית והממשלה המקומית של טיבט בנוגע לצעדים לשחרור השלו של טיבט) הוא הסכם שנחתם ב-23 במאי 1951 ונוגע למעמדה של טיבט. ההסכם נחתם בין הרפובליקה העממית של סין וטיבט, ואושרר על ידי הדלאי למה ה-14 באמצעות הטלגרף ב-24 באוקטובר 1951.
ב-18 באפריל 1959, פסל הדלאי למה את ההסכם בטענה שהוא נחתם בכפייה. הממשלה הטיבטית הגולה שהוקמה מספר שנים אחרי חתימת ההסכם, מתייחסת גם היא להסכם כלא תקף, אם כי נגופוי נגוואנג ג'יגמה, ראש המשלחת הטיבטית שחתמה על ההסכם, טוען שלא הופעל כל לחץ לחתום עליו.
רקע

אחרי נפילת שושלת צ'ינג ב-1912, טובטן גיאטסו, הדלאי למה ה-13, הכריז על עצמאות טיבט. הכרזת העצמאות הזו ספגה התנגדות מצד ממשלת סין. ב-1 באוקטובר 1949, שלח הפאנצ'ן לאמה ה-10 מכתב ובו בירך את הרפובליקה העממית של סין, שהוקמה באותו יום. במכתב הוא הוסיף ואיחל לשחרור טיבט. ב-6–7 באוקטובר 1950 חצה הצבא הסיני את נהר ג'ינשה, והביס את צבא טיבט עד 19 באוקטובר. במקום להמשיך ולהתקדם בטיבט, סין ביקשה ממנה לשלוח נציגים לבייג'ינג כדי שידונו בהסכם. לפי הדלאי למה, טיוטת ההסכם נכתבה על ידי סין והנציגים מטיבט לא הורשו להציע תיקונים. במהלך שהותם בבייג'ינג, סין לא אישרה לנציגים לדון עם הממשלה בלהסה. המשלחת לא הוסמכה לחתום על הסכם, אך בסופו של דבר נכנעה ללחץ הסיני לאפשר את החתימה באמצעות חותמות ייעודיות.
ההסכם > שבע עשרה הנקודות

העם הטיבטי יתאחד ויגרש את כל הכוחות האימפריאליסטיים מטיבט; העם הטיבטי יחזור למשפחת המולדת הגדולה – הרפובליקה העממית של סין.
הממשלה המקומית של טיבט תסייע לצבא השחרור העממי להיכנס לטיבט ותייצב את ההגנות הלאומיות.
בהתאם למדיניות כלפי לאומים שנקבעה בתוכנית המשותפת של הוועידה המדינית הפוליטית של העם הסיני, לעם הטיבטי יש את הזכות להקים אוטונומיה לאומית תחת ההנהגה של ממשלת סין העממית.
השלטון המרכזי לא ישנה את השיטה הפוליטית הקיימת בטיבט. השלטון המרכזי לא ישנה גם את המעמד, התפקיד והכוח הקיים של נציגי הדלאי לאמה.
המעמד, התפקיד והכוח הקיים של הפאנצ'ן לאמה לא ישתנה.
המעמד הקיים, תפקידיהם וסמכויותיהם של הדלאי לאמה ושל הפאנצ'ן לאמה מתייחסים למעמדם, תפקידיהם והסמכויות שלהם כאשר היו ביניהם יחסים ידידותיים.
תונהג מדיניות חופש פולחן דתי כפי שנקבע בתוכנית המשותפת. האמונות, המנהגים וההרגלים הדתיים של העם הטיבטי יכובדו, ומנזרי הלאמה יהיו מוגנים. השלטון המרכזי לא ישפיע על שינוי בהכנסות המנזרים.
הכוח הטיבטי יאורגן מחדש בהדרגה כחלק מצבא השחרור העממי, ויהפוך לחלק מכוח ההגנה של הרפובליקה העממית של סין.
השפה המדוברת והכתובה ומערכת החינוך של העם הטיבטי יפותחו צעד אחר צעד בהתאם למצב הקיים בטיבט.
החקלאות, גידול העדרים, התעשייה והמסחר יפותחו צעד אחר צעד בהתאם למצב הקיים בטיבט.
בעניינים הנוגעים למספר רפורמות בטיבט, לא תהיה כפייה מצד השלטון המרכזי. הממשלה המקומית של טיבט תיישם רפורמות בהתאם להחלטותיה, ואם הציבור יעלה דרישות לרפורמות, הן ייושבו בהתייעצות עם ההנהגה בטיבט.
במידה ופקידים פרו–אימפריאליסטים ופרו–קוומינטנג יתנתקו בנחישות מיחסים עם האימפריאליזם והקוומינטנג, ולא יעסקו בחבלה או בהתנגדות, הם עשויים להמשיך לכהן בתפקידם ללא קשר לעברם.
צבא השחרור העממי הנכנס לטיבט יציית לכל המדיניות האמורה, וגם יהיה הוגן במסחר, ולא ייקח אף לא מחט או חוט מהעם.
כדי להבטיח את יישום הסכם זה, ממשלת העם המרכזית תקים ועדה צבאית ומנהלתית ומפקדת צבאית בטיבט, ומלבד הצוות שיישלח על ידי הממשלה המרכזית – תקלוט כוח אדם טיבטי מקומי ככל הניתן. כוח אדם טיבטי שייקח חלק בוועדה הצבאית והמנהלתית עשוי לכלול גורמים פטריוטיים מהשלטון המקומי של טיבט, מהמחוזות השונים וממנזרים; רשימת השמות תוגדר לאחר התייעצות בין הנציגים שקבעה ממשלת העם המרכזית לבין גורמים שונים הנוגעים בדבר, ותוגש למינוי ממשלת העם המרכזית.
הכספים הדרושים לוועדה הצבאית והמנהלתית, מפקדת האזור הצבאי וצבא השחרור העממי הנכנס לטיבט יסופקו על ידי ממשלת העם המרכזית. הממשלה המקומית של טיבט צריכה לסייע לצבא השחרור העממי ברכישה והובלה של מזון, מספוא ושאר צורכי היומיום.
הסכם זה ייכנס לתוקף מייד לאחר החתימה עליו.